تورک سلاح‌لی گوج‌لرینین سوریه‌نین عفرین بؤلگه‌سینه گیرمه‌سینین آردیندان بو اؤلکه‌دن آلمانیایا قاییدان بؤلوجو ترور هؤرگوتو پ‌کاکا‌لی تروریستلرین آلمان مقاملارینی راحاتسیز ائتدیگی بیلدیریلیر.
قوزئی رن وستفالیا ایالتینین یوکسک تیراژلی قزئتلرین‌دن اکسپرس‌ده، آکسل سپیلشر ایمضاسی ایله یئر آلان خبره گؤره، ترور هؤرگوتو پ‌کاکا، سیرالارین‌دا ساواشماق اوچون ۳۰۰ نفر توپلادی و تورک اوردوسونون عفرینه گیرمه‌سینین آردین‌دان ساواش تجروبه‌سی اولان ۱۲۵ ترور هؤرگوتو منسوبو آلمانیایا گئری قاییتدی.
تورک اوردوسونون بنیه‌سینده آلمان یاپیمی "گ۳ توفنگی" ایله "لئوپارد ۲ تانکلارینین" اولدوغو بیلدیریلن خبرده، یئتکیلیلرین، هؤرگوت عضولرینین بونو اساس گؤستره‌رک سالدیرماسیندان راحاتسیز اولدوغو قید ائدیلدی.
خبرده، پ‌کاکا طرفدارلارینین سون دؤورلرده آلمانیادا یئرلشن تورکلره عاید مکانلارا و دینی جماعتلره ائتدیگی سالدیریلاردا آرتیش قید ائدیلدیگینه ایشاره ائدیله‌رک،
"۲۰ ژانویه‌ده باشلایان حربی عملیات‌دان (زئیتون بوداغی عملیاتی) بری اؤلکه‌ده‌کی ۶۰ تورک تاسیسینه سالدیریلدی" ایفاده‌سی ایشله‌دیلدی.
قوزئی رن وستفالیا ایچ ایشلری باخانلیغینین آچیقلاماسینا دا یئر وئریلن خبرده، ساده‌جه، کولن و لورکوزن‌ده ۶ مسجده سالدیریلدیغی بیلدیریلدی.
